# אמפיתיאטרון

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אמפיתיאטרון הוא מבנה גדול ופתוח המשמש להצגות, מופעים, תחרויות ספורט וכיוצ"ב. האמפיתיאטרון הוא המצאה רומית שמקורה בתיאטרון ביוון העתיקה.

## [עריכה] האמפיתיאטרון הקלאסי

השם "אמפיתיאטרון" ניתן במקור למבנים ציבוריים מהעת העתיקה (בעיקר מתקופת האימפריה הרומית) ששימשו לספורט עם צופים או למופעי צפיה אחרים.

ההבדל העיקרי בין אמפיתיאטרון לתיאטרון רומי, בנוסף להבדל בשימוש, הוא שהאמפיתיאטרון הוא עגול או עגלגל, בעוד שהתיאטרון צורתו חצי עיגול. האצטדיון היה שונה מהאמפיתיאטרון בגודלו ובצורתו, שהייתה בדרך-כלל מוארכת יותר.

הבדל משמעותי נוסף קיים בין התיאטראות היווניים והרומים. היוונים ניצלו תמיד את הטופוגרפיה הטבעית על מנת להקל על בניית התיאטרון. הם היו בונים אותו על צלע הר כך שהנוף הנצפה ממנו מהווה חלק מהתפאורה של ההצגה. דוגמה טובה למבנה כזה הוא האמפיתיאטרון בעיר דלפי. הרומאים לעומת זאת, שהיו עשירים הרבה יותר, היו מקימים אמפיתיאטראות כמו הקולוסיאום באזורים מישוריים לחלוטין מה שהצריך מבנה שלם שיתמוך את היציעים מכל הכיוונים.

האמפיתיאטרון המוכר ביותר בעולם הוא הקולוסיאום שברומא, שבנייתו החלה בשנת 72 לספירה. ברחבי העולם נותרו כ-75 אמפיתיאטרונים רומיים, המפוזרים ברחבי שטחי האימפריה הרומית -- בין השאר באיטליה, אלבניה, אנגליה, גרמניה, הולנד, וויילס, יוון, ספרד, צרפת, קפריסין, קרואטיה, ובתוניסיה.

השם "אמפיתיאטרון" משמש לעיתים בטעות גם לתיאור תיאטרון רומי. בפרט, ה"אמפיתיאטרונים" בקיסריה ובבית שאן הם למעשה מבני תיאטרון רומי.

## [עריכה] אמפיתיאטרונים מודרניים

כיום משמש המונח "אמפיתיאטרון" גם לתיאור מקומות פתוחים, בדרך-כלל בצורת חצי-עיגול, בעלי תכנון אקוסטי המתאים לקיום מופעים כגון מופעי מוזיקה או תיאטרון.

המונח אמפיתיאטרון טבעי משמש לתיאור מקומות המשמשים לקיום מופעי מוזיקה או תיאטרון, שנוצרו באופן טבעי -- למשל, על צלע הר.

## [עריכה] ראו גם

- אדריכלות רומית
- תיאטרון
- אולם תיאטרון
- אצטדיון

מקור: http://he.wikipedia.org../../../%D7%90/%D7%9E/%D7%A4/%D7%90%D7%9E%D7%A4%D7%99%D7%AA%D7%99%D7%90%D7%98%D7%A8%D7%95%D7%9F.html

קטגוריות: אדריכלות | אדריכלות רומית | תיאטרון

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Български
- Català
- Dansk
- Deutsch
- Español
- Suomi
- Français
- Magyar
- Italiano
- Latviešu
- Nederlands
- Norsk (bokmål)
- Polski
- Português
- Slovenščina
- Svenska
- Türkçe
- Українська
- اردو